KOMMISSIONENS FORORDNING (EF) Nr. 440/2000

af 25. februar 2000

om fastlæggelse af de årlige tildelinger til de nytilkomne erhvervsdrivende for 2000 i forbindelse med toldkontingenterne og mængden af traditionelle AVS-bananer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 1257/1999(2),

under henvisning til Kommissionens forordning (EF) nr. 2362/98 af 28. oktober 1998 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til Fællesskabet(3), ændret ved forordning (EF) nr. 756/1999(4), særlig artikel 9, stk. 3, og

ud fra følgende betragtninger:

(1) Kommissionens forordning (EF) nr. 250/2000(5) fastsatte bestemmelser for indførsel af bananer som led i toldkontingenterne og traditionelle AVS-bananer og vejledende mængder for andet kvartal af 2000.

(2) I artikel 9, stk. 3, i forordning (EF) nr. 2362/98 fastsættes metoden til beregning af den årlige tildeling til hver nytilkommen erhvervsdrivende. Efter denne metode fastlægger Kommissionen de årlige tildelinger ud fra de individuelle ansøgninger klassificeret i stigende orden efter de mængder, der er ansøgt om.

(3) Medlemsstaternes meddelelser efter artikel 2, stk. 5, i forordning (EF) nr. 250/2000 foranlediger Kommissionen til at udstede denne forordning, ifølge hvilken de nationale myndigheder fastlægger de individuelle tildelinger til de pågældende erhvervsdrivende og meddeler dem størrelsen heraf.

(4) Resultaterne af den efterprøvning og kontrol af registreringen af nytilkomne erhvervsdrivende, som de nationale myndigheder foretager i samarbejde med Kommissionen, kan eventuelt medføre, at bestemmelserne i denne forordning ændres, og at de årlige tildelinger til de nytilkomne erhvervsdrivende korrigeres. De årlige tildelinger, som de nationale myndigheder har fastlagt efter forordning (EF) nr. 2362/98 og nærværende forordning, kan derfor ikke betragtes som velerhvervede rettigheder eller påberåbes af de erhvervsdrivende som berettigede forventninger.

(5) Bestemmelserne i denne forordning bør i betragtning af fristerne i forordning (EF) nr. 2362/98 træde i kraft straks -

UDSTEDT FØLGENDE FORORDNING:

Artikel 1

I forbindelse med toldkontingenterne og mængden af traditionelle AVS-bananer, der er omhandlet i artikel 18 og 19 i forordning (EØF) nr. 404/93, fastlægger de nationale myndigheder de årlige tildelinger for 2000 til de nytilkomne erhvervsdrivende, jf. artikel 7 ff. i forordning (EF) nr. 2362/98, efter bestemmelserne i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. februar 2000.

På Kommissionens vegne

Franz FISCHLER

Medlem af Kommissionen

(1) EFT L 47 af 25.2.1993, s. 1.

(2) EFT L 160 af 26.6.1999, s. 80.

(3) EFT L 293 af 31.10.1998, s. 32.

(4) EFT L 98 af 13.4.1999, s. 10.

(5) EFT L 26 af 2.2.2000, s. 6.

BILAG

Anvendelse af artikel 9, stk. 3, i forordning (EF) nr. 2362/98

>TABELPOSITION>